b'\n_START_ARTICLE_\nPitanje \xc4\x8dasti\n_START_SECTION_\nRadnja\n_START_PARAGRAPH_\nPoseban program razmjene \xc4\x8dasnika dovodi Benzitea imena Mendon na Enterprise i daje Rikeru \xc5\xa1ansu da postane prvi federacijski \xc4\x8dasnik koji je slu\xc5\xbeio na klingonskom brodu._NEWLINE__NEWLINE_Rikerove pripreme za ovaj zadatak uklju\xc4\x8duju i lekciju poru\xc4\x8dnika Worfa o Klingoncima. Ste\xc4\x8deno znanje Riker odmah iskoristi na Klingonskoj krstarici Pagh, kada kao prvi \xc4\x8dasnik mora nadja\xc4\x8dati drugog \xc4\x8dasnika koji preispituje njegov autoritet._NEWLINE_U me\xc4\x91uvremenu, Enterprise otkriva da zarazni oblik bakterije jede trup Enterprisea, ali i Pagha. Dok Enterprise kre\xc4\x87e na kurs za presretanje kako bi upozorio Pagh, Klingonci otkriju bakteriju i do\xc4\x91u do zaklju\xc4\x8dka da je Enterprise kriv za nju. Budu\xc4\x87i da ne mogu komunicirati sa skrivenim Paghom, Picard se zabrine i naredi uklju\xc4\x8divanje Enterpriseovih \xc5\xa1titova, \xc5\xa1to Klingonci odmah protuma\xc4\x8de kao znak agresije._NEWLINE__NEWLINE_Dok se Pagh priprema napasti, Riker izvadi i aktivira transponder za hitne slu\xc4\x8dajeve kojeg je dobio od Worfa prije odlaska s Enterprisea. Kapetan Pagha uzme ure\xc4\x91aj te se odjednom na\xc4\x91e na Enterpriseu. Riker, sada kapetan Pagha, zahtjeva predaju Picarda i posade, dopu\xc5\xa1taju\xc4\x87i Klingoncima da zadr\xc5\xbee svoju \xc4\x8dast kao ratnici._NEWLINE_Nedugo nakon toga, Enterprise pomogne u uklanjanju bakterije sa klingonskog broda i vrati kapetana Pagha na njegov brod. Riker odmah predaje zapovjedni\xc5\xa1tvo klingonskom kapetanu i vrati se svojim du\xc5\xbenostima na Enterpriseu.'